
DISSERTATIO  MEDICA 

INAUGURALIS 

DE 

HAEMOPTYSI. 


AUCTORE  ROBERTO  YOUNG. 


Morbus  de  quo  nunc  agitur  multum  nota¬ 
bile,  idque  momenti  haud  exigui,  habet. 
Quis  enim  aegrum  videt,  gravi  Haemoptysi 
succumbentem,  magnamque  sanguinis  co¬ 
piam  difficulter  extussientem,  et  non  sine 
labore  *  vehemente  spirantem,  nec  illius 
miseretur  ?  Quis  talem  sublevare  non 
exoptat  ? 

Animadverti  solet  de  Haemoptysi  eam 
longe  frequentius  cordis  et  pulmonis  vitia 
comitari,  quam  sub  forma  morbi  Idiopathi¬ 
ci  sese  ostendere.  Hinc  accidit  fortasse 
quod  rarius  de  illa  disseruerunt  auctores, 

quam  de  multis  aliis  multo  minoris  momen¬ 
ti  morbis,  et  quod  invenitur  praecipue  in  iis 
operibus,  quae  de  Phthisi  Pulmonali  agunt. 

Hunc  morbum  locavit  illustrissimus  Cul- 
len  in  Classe  “  Pyrexiae,”  Ordineque 
“  Haemorrhagiae.”  Nosologicis  autem  aliis 
quibusdam  ita  disponi  morbum  non  pla¬ 
cuit  :  atque  his  magis  assentior.  Hac  dis¬ 
positione  enim  fit,  ut  omnia  Haemoptyseos 
exempla  quae  originem  a  vi  externa  ducunt 
omniaque  Passiva  nullum  locum  constitu¬ 
tum  habeant.  Hunc  evitarunt  errorem 
hoc  modo  plerique  nosologici :  Haemoptysis 
apud  eos  est  Genus  Ordinis  “  Sanguifluxus” 
in  Classe  “  Fluxus.”  Ita  apud  Sauvages  se 
habet  res.  Doctor  Good  autem  hunc  collo¬ 
cavit  morbum  in  Classe  “  Haematica”  (seu 
ea  mala  quae  genus  sanguiferum  afficiunt) 
et  Ordine  “  Dysthetica”  vel  Cachexiae.  Hic 
vir  eruditus  haemorrhagiam  recte  dividit  in 
duas  species,  scilicet  “  Entonicam  seu  Acti¬ 
vam’  *  et  “  Atonicam  seu  Passivam:”  et  aeque 
atque  alias  Haemorrhagias  Haemoptysin. 

In  hoc  libello,  sequente  ordine  rem  trac- 

tare  propono.  lmo,  De  Signis  ;  IIndo,  De 
Diagnosi  ;  III tio,  De  Causis  ;  IVto,  De 
Prognosi ;  Vt0,  De  ratione  medendi. 

Essentia  hujus  morbi  propria  constat  ex 
sputo  cruento ;  sed  discrepant  signa  quae 
comitantur,  prout  Entonicam  vel  Atonicam 
formam  induit.  De  his  separatim  loqui 
igitur  decebit. 


DE  HAEMOPTYSEOS  ACTIVAE  SIGNIS. 

Haemoptysis  Activa  vix,  ac  ne  vix  qui¬ 
dem,  unquam  accidit  nisi  praeeuntibus  qui¬ 
busdam  signis,  quae  maxime  notatu  digna 
habentur,  quippe  quae  malum  impendens 
praemoneant.  Haec  sunt,  sensus  ponderis 
et  anxietatis  circa  pectus,  tantus  aliquando 
ut  liberiorem  prohibeat  respirationem,  cum 
dolore  obtuso  et  caloris  sensu  in  aliqua  ejus 
parte ;  titillatio  faucium  et  sapor  salinus  in 
ore.  Febris  signa  quoque  adsunt  lenia. 
Nescio  quomodo  sapor  salinus  explicari  pos- 

sit ;  nam  sanguinem  ipsum  fere  praegredi¬ 
tur:  sed  dicitur  a  V an  Swieten  oriri  ex 
seri  effusione  a  vasis  capillaribus  ante  san¬ 
guinis  ipsius  fluxum.  His  signis  praecur¬ 
rentibus,  subito  cum  strangulandi  sensu,  ex¬ 
tussit  aeger  vel  sanguinem  purum,  vel  spu¬ 
tum  magis  minusve  sanguine  tinctum. 
Sanguis  magis  magisque  spumosus  fit ;  ad¬ 
miscetur  enim  aere  in  pulmonis  cellulis. 
Erubescunt  genae  ;  tussi  laborat  aeger ;  res¬ 
piratio  laboriosa  et  anxia  fit ;  pulsus  durus, 
frequens,  et  validus.  Si  mittitur  sanguis  e 
brachio,  tunicam  coriaceam,  Anglic&  “  Buffy 
Coat”  a  superficie  exhibet. 

Haec  signa  omnia  plerumque  urgent,  si 
ingravescat  Haemorrhagia.  Variat  autem 
quantitate  sanguis  ejectus  ab  uncia  vel  du¬ 
abus  ad  libras  multas  : — Differt  etiam  ejici¬ 
endi  modo ;  nam  statim  potest  extussiri  ali¬ 
qua  copia,  et  tunc  desinere  omnino ;  vel 
diutius  perstare,  et  emitti  parva  quantitate, 
•  quando  morbus  longus  fit.  Tulpius  ex¬ 
emplum  dat,  in  quo  permanebat  triginta 


DE  HAEMOPTYSI. 


5 


annos  Haemoptysis  longa,  atque  etiam 
diutius  *, 


DE  DIAGNOSI. 

Hujus  morbi  in  quibusdam  exemplis 
obscure  et  non  sine  magna  difficultate  fit 
diagnosis  :  in  plerisque  autem  facile  et  certe 
dignoscitur.  Confundi  potest  solummodo 
cum  Haematemesi,  vel  cum  haemorrhagia  e 
naribus  posterioribus  seu  epistaxi,  vel  e 
faucibus  ipsis.  Detegitur  hic  fere  inspectis 
faucibus ;  et  epistaxis  patet,  si  fluit  a  nari¬ 
bus  sanguis,  quoties  aeger  caput  prorsum 
flectit.  In  exemplo  neutro,  sanguis  speciem 
spumosam  habet.  Difficilius  dignoscitur 
interdum  ab  Haematemesi ;  sed  raro  falla¬ 
cia  haec  sunt  indicia.  In  Haemoptysi  san¬ 
guis  rubicundum  habet  colorem,  et  spumo¬ 
sus  videtur,  et  extussitur  exigua  fere 


*  Tulpjlus,  Lib.  II.  Cap.  2. 

quantitate.  Sanguis  autem  in  Haemateme¬ 
si  grumosus,  purpureus,  et  plerumque  cum 
ventriculi  ingestis  mistus  invenitur  :  idem- 
que  vomitu  ejicitur,  et  fer&  magna  copia. 
Ad  haec,  doloris  et  molestiae,  quae  fluxum 
sanguinis  praecedunt,  sedes,  in  Haemoptysi 
in  aliqua  pectoris  parte,  cum  dyspnoea,  in 
Haematemesi  in  epigastrio,  una  cum  histo¬ 
ria  generali  aegri,  judicium  plurimum  ad¬ 
juvat. 


DE  CAUSIS . 

Haemorrhagia  Activa  ubicunque  acci¬ 
dit,  causam  deducit  ab  aequilibrio  turbato 
inter  sanguinis  cursum  in  aliis  corporis  par¬ 
tibus,  et  in  visceris  alicujus  vasis  in  quo 
tunc  sedem  habet  morbus.  Interdum  au¬ 
tem  ex  conditione  prava  ipsius  partis  pen¬ 
det.  Tale  aequilibrium  turbatum  neces¬ 
sario  in  Haemoptysi  exis  ter  e,  satis  facile 
probari  posse  videtur  si  haec  in  memoria 
tenentur.  Imo,  Quod  pulmo  majorem  san- 

guinis  copiam  accipit,  pro  mole  sua,  qu&rn 
ullum  aliud  corporis  viscus.  IIndo,  Quod 
sanguis  majore  impetu  per  pulmonem  ruit, 
quam  per  ullum  aliud  viscus,  ex  cordis 
proximitate,  et  quia  vasa  ejus  subito  in  ra¬ 
mulos  minimos  dividuntur.  IIXUo,  Quod 
evenit  Haemoptysis  in  plurimis  exemplis 
ea  ipsa  aetate,  qua  sanguinis  plus  ad  pulmo¬ 
nem  quam  ad  alias  partes  corporis  fluit.  Hanc 
proclivitatem ,  quaelateralis  vocatur,  notarunt 
omnes  auctores  practici  ab  Hippocrate  ipso 
usque  ad  tempora  nostra.  Ab  anno  quinto- 
decimo  usque  ad  trigesimum  quintum  haec 
proclivitas  permanet.  Praeter  haec  notatu 
dignum  est,  quod  pulmonis  vasa  minime  a 
partibus  vicinis  sustinentur ;  nam  quam 
tenuissima  membrana  mucosa,  quae  cellulas 
aeris  obducit,  teguntur,  dum  has  cellulas 
percurrunt. 

Haemoptyseos,  ut  et  aliarum  Haemorrha- 
giarum,  causa  longe  frequentissima  est  ple- 
thora.  Si  pertinet  aeque  ad  omnes  corpo¬ 
ris  partes  plethora,  sanguinis  intra  pulmo¬ 
nem  effusio  non  sine  vasorum  harum  par- 

tium  conditione  prava  accidet.  Sed  saepe 
invenitur  pulmonis  ipsius  plethora.  Fi¬ 
guram  praeternaturalem  pectoris,  unde  dis¬ 
pares  sunt  parietes  moli  aut  formae  visce¬ 
rum  quae  in  iis  continentur,  nunquam  non 
comitatur :  omnesque  eos  morbos  sequitur, 
qui  sanguinis  cursum  e  pulmone  ad  cor  im¬ 
pediunt.  Hoc  modo  agunt  cordis  ipsius 
sinistri  vitia  organica  omnia,  praesertim  val¬ 
vulae  mitrales  vel  valvulae  semilunares 
aortae  in  os  conversae.  Pulmo  autem  ipse, 
valde  ad  vitia  sanguinis  fluxum  impeden- 
tia  proclivis,  frequentissima  hujus  morbi 
causa  praedisponens  fit.  *  “  Les  crachemens 
‘e  de  sang  sont  ordinairement  1’effet  des  alte- 
“  rations  du  poumons.  Ce  viscere  vient  il  a 
<e  s’endurcir,  a  s’obstruer,  a  se  racornir,  alors 
“  une  partie  de  ses  vaisseaux  s’obliterent,  le 
‘e  sang  que  les  penetroit  reflue  dans  les  autres. 
“  Iis  sont  dilates,  distendus,  dechires,  ce  qui 
“  donnelieu  adeshemorragies.’’*  Indetuber- 


*  M.  Portal  Sur  LaPhthisie  Pulmonaire.  Tora.  I. 
pag.  201. 

cula,  tumores  varii,  concretiones  cum  calca¬ 
riae  tum  osseae,  quae  in  pulmone  aliquando 
inveniuntur,  Haemoptysin  movent.  His  ac¬ 
cedunt  hydrothorax,  hydrops  pericardii, 
morbi  etiam  organici  viscera  abdominalia 
afficientes,  qui  liberum  impediunt  diaphrag¬ 
matis  descensum.  Haec  mechanica  impedi¬ 
menta,  si  magnopere  valent,  morbum  indu¬ 
cere  possunt,  nulla  alia  causa  excitante  ad¬ 
mota.  Contra,  si  causae  excitantes,  de 
quibus  mox  dicetur  insigni  vi  admoveantur, 
nulla  proclivitate  praegrediente,  Haemop¬ 
tysin  aliquando  excitant.  Fere  autem  vix 
agunt  haec  duo  causarum  genera,  alterum 
sine  altero,  sed  conjunctim.  Inter  causas 
praecipuas  excitantes  enumerantur,  nisus  ve¬ 
hementes,  praesertim  respirationis  organo¬ 
rum  ;  ut  accidit,  si  quis  concionem  magnam 
peroret,  vel  cantet,  vel  instrumentummusi- 
cum  inflet,  vel  gravi  tusse  afficiatur.  Moliere 
celeberrimus  periit  hoc  morbo  affectus,  dum 
in  sua  comoedia,  “  Malade  Imaginaire” 
agebat.  Omnia  quoque  quae  impetum  au¬ 
gent  sanguinis,  veluti  calor,  ebrietas,  animi 

affectus  quidam,  morbi  inflammatorii,  prae¬ 
ter  omnes  tales  pulmonum  affectiones.  Ea 
quae  molem  sanguinis  augent,  ut  evacuatio¬ 
nes  solitae  suppressae,  exanthemataque  re¬ 
pulsa,  quae  morbum  excitant,  si  jam  in 
ipso  pulmone  adsit  proclivitas  ;  sed  praedis- 
ponentia  tantummodo  habentur,  si  nullo 
pacto  praeter  naturam  afficitur  pulmo — par¬ 
ticulae  acres  aere  volitantes,  quales,  in  qui¬ 
busdam  inveniuntur  opificiis  hunc  morbum 
non  rarb  concitant.  Tales  homines  fere 
phthisi  succumbunt.  Audiisse  memini  a 
Professore  nostro  Doctore  Alison,  lapici¬ 
das  longe  complures  in  hac  urbe  operantes 
phthisi  laborare  ante  annum  quinquage¬ 
simum.*  Saepe  etiam  conjungitur  cum 
phthisico  habitu  Haemoptysis. 

Causae  non  praetermittendae,  sunt  irrita¬ 
menta  quae  in  partibus  remotis  existunt, 
ut  vermes  intestinis.  Agunt  fortasse  per 
consensum  occultum,  de  quo  non  satis  con¬ 
stat.  Haemoptysin  aliquando,  etiamque 


*  In  Praelectionibus. 

saepius  quam  suspicari  solemus,  ex  hac  cau¬ 
sa  pendere,  satis  probatur  a  Rumsey  ex 
Beaconsfield  qui  exempla  plurima  dedit  .f 
Alia  sunt  forsan,  quae  adhuc  latent,  similia. 
Quibusdam  auctoribus  denique  placuit,  Hae- 
moptysin  a  parentibus  ad  liberos  descen¬ 
dere  ;  neque  quidem  dubitare  licet,  quin 
forma,  quae  maxime  ad  hunc  morbum  prae- 
disponit,  haereditaria  sit. 

DE  PROGNOSI. 

Si  prognosin  veram  ullo  morbo  reddere 
vis,  neces  se  est,  non  modo  ut  diligenter  om¬ 
nia  animadvertas  signa,  quae  instante  mor¬ 
bo  adsunt,  sed  etiam  studiose  explores  cau¬ 
sas  omnes  unde  originem  habet ;  omniaque 
quae  ad  aegrum  ipsum  pertinent.  Neque 
alium  cognosco  morbum,  qui  magis  talem 
inquisitionem,  quam  Haemoptysis,  exigat. 
Non  recte  indiciis  confiditur  quae  praebent 


t  Medico-Chirurgical  Transactions,  Vol.  IX. 

ipsius  morbi  signa,  nisi  eodem  tempore  de¬ 
tegantur  ejus  causae,  et  quicquid  de  his¬ 
toria  aegri  praegressa  colligi  possit.  U- 
trum  idiopathicus  sit  morbus,  an  ex  aliquo 
vitio  organico  partium,  de  quibus  jam  dic¬ 
tum  est,  pendeat,  investigari  imprimis  opor¬ 
tet.  Plurimis  in  exemplis  periculosus  non 
est,  nisi  cum  tali  vitio  conjungitur.  Homi¬ 
nem  caeteroquin  sese  bene  habentem  affi¬ 
ciens  Haemoptysis,  exigui  fere  momenti 
habetur.  Sin  autem  forma  adsit  pectoris 
arctior,  vel  habitus  strumosus,  aut  si  signa 
ulla  cordis  vitiati  se  ostendunt,  nos  maximi 
terrere  potest.  Semper  serius  ociusve  cor 
vitiatum  mortem  inducit :  phthisinque  ad¬ 
huc  latentem  quam  saep&  in  actionem  con¬ 
citavit  Haemoptysis.  Vere  quidem  dixit 
Portal  :  “  On  a  remarque  que  ses  hemorra- 
“  gies  n’avoient  pas  de  suites  aussi  facheu- 
“  ses  relativement  a  la  phthisie  lorsq’  elles 
“  venoient  tout  d’un  coup  dans  des  sujets 
“  qui  rfavoient  eu  ni  toux,  ni  difficulte  de 
respirer,”  &c.*  Si  nullus  est  habitus 


*  Opere  jam  citato,  Tom.  I.  p.  197. 

phthisicus,  praesertim  si  tubercula  in  pul¬ 
mone  non  existunt,  de  quibus,  ne  ad  in¬ 
flammationem  concitentur,  medico  maxime 
cavendum  est,  discrimen  haud  magnum 
erit.  Dubito  maxime,  annon  tuberculo¬ 
rum  inflammatio,  quae  Haemoptysin  inter¬ 
dum  sequitur,  ex  iisdem  causis  pendeat,  un¬ 
de  originem  duxit  sanguinis  fluxus,  magis 
quam  sit  sequela  sanguinis  effusi.  Veri¬ 
simile  est  quod  dixit  Desault,  Haemopty¬ 
sin,  nempe,  multo  frequentius  sequelam 
phthiseos  quam  causam  existere.  Huic  as- 
sentitur  Bayle  :  Porta l  etiam  aliquod  si¬ 
mile  dicit ;  “  II  paroit  que  bien  loin  que  les 
“  crach emens  de  sang  soient  la  cause  de  la 
“  phthisie  pulmonaire  iis  en  sont  ordinaire- 
“  ment  les  premieres  symptomes.”*  M.  La- 
ennec,  qui  tubercula  pulmonis  solam  phthis¬ 
eos  causam  proximam  agnoscit,  vix  credit 
Haemoptysin  plus  ad  phthisin  inducendam 
valere,  quam  quod  tubercula  in  actionem 
evocat. 


•  Opere  jam  citato,  Tom.  I.  p.  20 5. 

Memoravit  primus  Hippocrates,  idem- 
que  testantur  fere  omnes  auctores,  Haemop- 
tysin  plerumque  inter  aetatis  annum  quin¬ 
tum  decimum  et  trigesimum  quintum, 
accidere.  Hoc  certe  ab  impulsu  sanguinis 
laterali  pendet.  Putabatur  etiam  morbum 
esse  eo  tempore  saepius  mortiferum  ex  con¬ 
junctione  cum  phthisi  pulmonali.  Sed 
phthisin  reipsa  rarius  per  id  tempus,  quam 
aetate  provectiori  evenire,  demonstravit  tum 
ex  sua  experientia,  tum  ex  aliorum,  Pro¬ 
fessor  Alison.* * 

Caret  igitur  periculo  fere  Haemoptysis,  si 
illa  excipias  exempla,  in  quibus  amplo  rivo 
effunditur  sanguis  mortem  protinus  minan¬ 
te,  quod  raro  evenit :  illa  quoque,  in  quibus 
non  semel  sed  crebro  accidit,  unde  ex  pul¬ 
monis  aut  viscerum  aliorum  vitalium  vitio 
organico  pendere  suspicamur;  et  denique 
quando  cum  habitu  phthisico  conjungitur. 

Pletlioram  supra  diximus  causam  esse  liu- 


.  . ... _  \ir  ^  i  *  ■ 

*  On  Scrofulous  Diseases.  Transactions  of  the  Medica- 
Chirurgical  Society  of  Edinburgh,  Vol.  I. 


DE  HAEMOPTYSI. 


15 


jus  morbi,  frequentissimam ;  his  itaque  ex¬ 
emplis,  prognosis  haud  tristis  esse  videtur. 
Quinetiam,  ita  a  periculo  absunt  interdum 
haec  aliaeque  haemorrhagiae,  ut  saepe,  qui¬ 
busdam  in  morbis,  salutem  redigunt,  officio 
vicario  fungentes.  In  amenorrhaea  suppres¬ 
sionis  non  raro  ita  accidit  ;  namque  condi¬ 
tionem  corporis  plethoricam  tollunt,  quae 
aliquando  effusionem  mortiferam  inducit  in 
cerebrum,  vel  partem  aliam  ad  vitam  maxime 
pertinentem.  Potissimum  autem  aliquan¬ 
do  in  peripneumonia  graviori  prodest,  con¬ 
gestionem  impediendo.  Nec  desunt  exem¬ 
pla  febrium,  quae  ad  salutem  procul  dubio 
sic  perducta  sunt,  veluti  per  alias  effusiones 
criticas.  Multum  interest  autem,  quo  mor¬ 
bi  stadio  occurrat  effusio,  faustum  omen  sit, 
an  infaustum.  Si  initio,  morbum  non  raro 
sublevat ;  serius  vero  si  accidat,  fere  semper 
mortis  instantis  signum  est.  Tunc  enim 
passiva  est,  et  insignem  partium  solidarum 
vel  sanguinis  ipsius  resolutionem  denotat. 
Sydenham  iste  celeberrimus  hoc  accidisse 
notavit,  in  febre  putrida  epidemica  variolae 

confluenti  superveniente,  una  cum  urina 
sanguinea.* 


DE  MEDENDI  RATIONE . 

His  praedictis  observationibus,  quae  caus¬ 
as  pathologiamque  exponunt  Haemoptyseos, 
haud  difficile  intellectu  erit,  quae  consilia 
esse  debeant,  dum  curationem  agimus.  In 
hac  praecipuum  propositum  est,  causas  cum 
praedisponentes  tum  excitantes  quam  max¬ 
ime  depellere,  et  vas  ruptum  quam  celerri¬ 
me  sanare.  Haec  tempore  eodem  perficiun¬ 
tur  consilia,  omninoque  necessaria  sunt  ad 
rem  feliciter  gerendam.  Sanguinis  jactu¬ 
ram  prohibere,  fere  acerrimam  et  attentis¬ 
simam  cogitationem  primo  postulat.  Effu¬ 
sione  suppressa,  statim  est  ad  alia  venien¬ 
dum  consilia.  Quantum  cunque  valeant  re¬ 
media  in  haemorrhagia  cohibenda,  si  perfi¬ 
ciatur  nihil  praeter  hoc,  auxilium  saepius 


*  Inter  Opera,  Lond.  1688,  p.  100. 

temporaneum  solummodo  erit,  timendi- 
que  ratio  erit,  ne  redeat  iterum  iterumque 
morbus. 

Antequam  remedia  ipsa  his  consiliis  apta 
attingimus,  memoria  teneamus  partis  unde 
effunditur  sanguis  naturam.  Huic  protinus 
ex  situ  ejus  adhiberi  non  possunt  remedia. 
Illa  itaque  oportet  talia  esse,  qualia  in  cor¬ 
pus  generale  magnam  impressionem  faciunt. 
Ea  maxime  prosunt,  quae  vel  quantitatem 
sanguinis  totam  imminuunt ;  vel  impetum 
et  velocitatem  ejus  reprimunt ;  vel  cursum 
ejus  a  pulmone  ad  partes  remotas  avertunt. 
Omnia  alia  utquamque  utilia,  his  solum¬ 
modo  auxilia  esse  habeo. 

,  *  r  . 

Ad  sanguinis  copiam  per  omnes  corporis 
partes  ideoque  per  pulmonem  circumeun¬ 
tem,  minuendam  nullum  habemus  auxilium 

i 

sanguinis  missione  praestantius;  nullum 
saepius  a  medicis  adhibetum.  Vix  scio  ul¬ 
lum  Haemoptyseos  Activae  exemplum,  quo 
non  debeamus  hoc  uti  remedio.  Semper 
cum  actione  aucta  haemorrhagia  quaevis  ac¬ 
tiva  est ;  hancque  necesse  erit  actionem 

c 

ante  suppriipere,  quam  effusionis  sanguinis 
inhibendae  justam  spem  habeamus.  Vix 
negliget  medicus  peritus  hujus  remedii  ad¬ 
hibere  modum  secundum  eas  leges  quibus 
semper  subjicitur :  aetatem  nempe,  habitum¬ 
que  aegri  corporis  et  caetera.  iEgro  valido  et 
plethorico  si  accidat  morbus,  detrahatur  san¬ 
guis  pleno  rivo  ex  vulnere  amplo,  et  for¬ 
tasse  dum  supinus  homo  jacet.  Venaesec- 
tionis  effectus  adeo  desiderandus  est  Syn¬ 
cope,  ut  si  quis  magnae  copiae  jacturam  non 
possit  tolerare,  huic  putem  debere  mitti  san¬ 
guinem  erecto  corpore,  qua  positura  detractam 
tantummodo  quantitatem  modicam  sequitur 
syncope.  Plerumque  desinit  Haemorrhagia 
inter  Syncopen,  formato  ad  vasis  rupti  os¬ 
tium  coagulo,  neque  iterum  Syncope  finita 
prorumpit.  Morbi  progressum  reprimere  va¬ 
lebit  saepe  unica  sanguinis  detractio  copio¬ 
sa  ;  plerisque  autem  exemplis  bis  terve  fieri 
debebit.  Caveatur  autem  ne  sanguinis  mis¬ 
sionem  aliaque  remedia  deprementia  ultra 
modum  adhibeamus.  Si  enim  vires  vitales 
nimis  deficiant,  periculum  movet  ne  vasis 

contractio  effici  non  possit,  et  perstet  usque 
ad  mortem  haemorrhagia.  Tali  profecto 
corporis  conditione  superveniente,  faciem 
novam  morbus  induit,  nec  diutius  activa 
sed  potius  passiva  fit.  Inde  exigitur  quoque 
novus  operandi  modus,  et  remedia  ei  idonea 
prorsus  diversa. 

Prosunt  in  hoc  et  similibus  morbis  mirum 
in  modum  purgantia :  ratione  autem  dupli¬ 
ci  commode  agunt.  Humorum,  qui  fluunt 
ex  membrana  intestinorum  mucosa,  adaucta 
secretio  ad  generis  sanguiferi  distentionem 
dimovendam  haud  parum  confert,  atque  sic 
contractionem  faciliorem  reddit  vasis  san¬ 
guinem  effundentis.  Praeter  hoc  utilia 
fiunt,  actionem  avertendo  ad  partem  remo¬ 
tam  ;  seu  divellentia  sunt.  Purgantium 
selectioadhuncmorbum  curandum  aptiorum 
non  parvi  existimatur  momenti.  Antepo¬ 
nuntur  ea  quae  maxime  secretionem  augeant 
ex  glandulis  intestinorum  mucosis,  quaeque, 
nullam  inordinatam  actionem  in  corpore 
movendo,  consiliis  medendi  aliis  consen¬ 
tiunt.  Ex  omnibus  optima  purgantia  salina 

sunt,  praesertim  magnesiae  et  sodae  sulphas, 
phosphas  sodae,  et  potassae  super-tartras. 

Ad  copiam  imminuendam  humoris  cir¬ 
cumeuntis,  abstinentiam  ex  potionibus  com¬ 
mendavit  Davidson,  vel  saltem  ut  parce 
sumantur.*  Nescio  an  aliis  medicis  pla¬ 
cuerit  haec  ratio  medendi :  vix  ullam  hujus 
mentionem  invenio.  Quod  maxime  pro¬ 
dest  per  multa  exempla  ipse  ostendit 
Davidson;  et  mihi,  confiteor,  concurrere 
rationi  videtur. 

Remediis  igitur  recensitis  quae  quantita¬ 
tem  minuunt  sanguinis,  transeo  nunc  ad  ea 
quibus  celeritas  impetusque  ejus  cohibean¬ 
tur.  Agunt  haec  omnia  vim  cordis  arte¬ 
riarumque  protinus  deprimendo,  unde  seda¬ 
tiva  vocantur.  Magno  sunt  in  usu  in  Hae¬ 
moptysi,  et  utilitas  ab  omnibus  agnoscitur. 
Praeter  alia  commoda,  quae  satis  manifesta 
sunt,  hoc  quoque  licet  notare,  quod  non 


*  Medical  Facts  and  Observations,  Vol.  III.  and 
IV. — Vide  etiam  “  Observations  on  the  Pulmonary 
System,’’  &c.  By  W.  Davidson. 

tanta  debilitas  ea  sequitur,  quam  alia  de¬ 
plentia  plurima.  Ex  hac  classe  nihil  fre¬ 
quentius  adhibetur,  quam  digitalis  purpu¬ 
rea.  Etsi  effectus  ejus  aliquanto  incerti 
sunt,  et  necesse  est  insigni  cum  cura  adhi- 

4 

bere :  nihilominus  medicamentum  utilissi¬ 
mum  certe  est,  atque  jamdudum  opposi¬ 
tionem  superavit,  quae  primo  ei  objecta  est. 
Forma  optima  fortasse  est  tinctura,  cujus 
adhiberi  possunt  guttae  decim  senis  vel  oc¬ 
tavis  horis,  copiaque  gradatim  augeri.  Aci¬ 
dum  Prussicum  sive  hydrocyanicum  rarius 
hac  in  regione  quam  apud  alios  Europaeos 
adhiberi  solet.  In  modo  octo  vel  decem 
guttarum,  multa  aqua  dilutarum,  tutum  et 
efficax  videtur  esse  sedativum,  sed  nescio 
an  ullum  habeat  commodum,  quod  deficit 
in  digitali.  Acidi  acetosi  proprietates, 
sedativae,  refrigerantes,  et  astringentes,  valde 
a  Dpctore  Hobebts  laudatae  sunt,  qui  mul¬ 
tis  in  exemplis  commode  dederat.*  Ejus 


*  Medical  Transactions,  Vol.  V.  Art.  18. 

effectus  eximios  in  Haemoptysi  quoque  nota¬ 
vit  Dr  Mason  Good.* 

Quaedam  esse  remedia  divellentia  su¬ 
pra  diximus ;  ea  nempe  quae  derivationem 
sanguinis  visque  nervosae  a  parte  affecta  ad 
remotas  efficiunt.  Valde  utile  hoc  reme¬ 
diorum  genus  in  Haemoptysi  invenitur ; 
etenim  protinus  copiam  nimiam  sanguinis 
in  pulmone  diminuere  tendunt.  Diximus 
antea  purgantia  hoc  modo  agere ;  sed  alia 
sunt  quae  saepe  hoc  unico  consilio  admoven¬ 
tur.  Hoc  fere  efficitur  per  excitantia  localia, 
actionem  in  parte  distante  moventia.  His 
dum  utimur  medicamentis,  diligenter  caven¬ 
dum  est  ne  talis  naturae  sint,  tanta  ve  copia 
admota,  ut  sanguinis  cursum  generalem 
accelerent.  Quae  saepius  eo  adhibentur, 
sunt  calor,  vel  cataplasmata,  vel  vesicatoria 
artubus  inferioribus  applicata.  Si  pediluvio 
utimur,  non  supra  illum  gradum  aqua 
calere  debet,  quo  adhiberi  possit  sine  cor¬ 
poris  totius  excitatione.  Maxime  prosunt 


*  Study  of  Medicine,  Vol.  II.  773. 

hoc  in  morbo  vesicatoria,  quippe  quae 
etiam  sanguinem  extrorsum  avertant  a 
partibus  thoracis  internis.  Mihi  equi¬ 
dem  videtur,  magis  hoc  modo  proficere 
vesicatoria,  quam  per  secretionem  e  vasis 
cutis  quam  efficiunt.  Haec  enim  secretio 
minor  est,  quam  ut  possimus  multi  mo¬ 
menti  existimare. 

Genus  est  quoque  remediorum,  quae 
agere  dicuntur  contractionem  promovendo 
vasorum.  Primo  equidem  aspectu  haec 
valde  huic  morbo  idonea  videntur.  Nescio 
an  aliquid  existat,  quod  certius  hanc  rem 
conficiat  quam  totum  id  genus  quod 
nauseam  excitat.  Quamdiu  perstat  nausea, 
tardatur  cordis  vasorumque  magnorum  ac¬ 
tio,  vasis  capillaribus  simul  contractis.  In¬ 
ter  consilia  medendi  habetur  uterque  effec¬ 
tus.  Anteponitur  tartrati  antimonii  ipeca- 
cuanha  parvis  et  saepe  repetitis  dosibus  a 
scriptoribus  practicis  ad  nauseam  movendam 
et  producendam.  Objicitur  fortasse  medi¬ 
camentis  ex  antimonio,  quod  virium  vi¬ 
talium  tantam  faciunt  atoniam,  ut  omnino 

conatus  salutiferos  Naturae  ipsius  prohi¬ 
beant.  Hoc  caute  evitant  omnes  illi  qui 
multum  viribus  medicatricibus  naturae  ni¬ 
tuntur.  Vomitum  plenum  alii  strenue 
commendarunt  auctores ;  et  prae  aliis  Dr 
Bryan  Robinson,  Eblanensis  ;  sed  vix  un¬ 
quam,  ut  opinor,  hodie  adhibetur.  Quae¬ 
cunque  commoda  conjecturalia  ex  hoc  spera¬ 
mus,  fieri  tamen  non  potest  quin  nonnihil 
vereamur  ex  actione  vehementi.  Magnum 
subitum  que  sanguinis  effusi  incrementum 
sub  ejus  actione,  quod  vidit  Er  Cullen, 
illum  medicum  praeclarum  ab  usu  ejus  me¬ 
rito  deterruit  * 

Eodem  vasa  constringendi  consilio,  ut 
credo,  admovetur  variis  corporis  partibus 
frigus  :  fere  sub  forma  lintei  ex  aqua  frigida 
expressi  ad  genitalia.  Aliquantum  prodesse 
videtur.  Pedes  aqua  gelida  immergi  qui¬ 
busdam  placet,  sed  magis  mihi  pediluvium 
tepidum.  Omnino  dubium  mea  quidem 
sententia  remedium  est  affusio  aquae  frigi- 


*  Mater.  Medica,  Part  II.  Cii.  xix.  p.  470. 

dae  thoraci.  Duplici  ratione  agere  potest ; 
et  nescimus  utra  potius.  Subito  impetu 
contractionem  quasi  spasticam  vasis  rupti 
inducere  potest :  vel  sanguine  impulso  a 
summa  cute  ad  intima  thoracis,  haemorrha¬ 
giam  maxime  augere.  Pro  certo  habeo, 
nusquam  adhiberi  nisi  in  extremis  debere. 

Refrigerantia  interna  valde  prosunt ;  et 
usitatissimum  est  nitras  potassae.  DrDiCK- 
son  primo  hoc  remedium  laudavit  ;*  et  huic 
assentiuntur  multi  alii  auctores.  Inter  re¬ 
frigerantia  interna  omittere  nolo  aquae  fri¬ 
gidae  potum.  Huic  maxime  remedio  fave¬ 
bat  Hoffman.  “  Inter  refrigerantia”  in¬ 
quit  “  potissimum  commemorandus  aquae 
“  potus  frigidae,  paulatim  quidem  sed  suffi- 
“  cienter  quotidie  haustus  tecto  probe  cor¬ 
pore.”!  Et  narrat  paulo  post  se  aliqua  gra¬ 
vissima  Haemoptyseos  exempla  novisse, 
hoc  remedio  post  sanguinis  detractionem 
cohibita. 


*  Medical  Observ.  and  Inquir.  Vol.  IV. 
t  Dissertatio  de  Haemopt.  Halae.  1730. 

Sodae  muriatem  magni  aestimavit  Dr 
Rush  celeberrimus  ejus  autem  commoda 
sua  novit  experientia. 

Consuetudo,  apud  antiquos  ad&o  frequens, 
ligaturas  super  imponendi  artubus  ut  hae- 
morrhagias  reprimerent  ex  visceribus  inter¬ 
nis,  a  recentioribus  magis  peritis  prorsus  ob¬ 
solevit  :  neque  enim  ratione  probatur,  et 
originem  habuit  tantum  ex  circuitus  sangui¬ 
nis  ignorantia. 

Omnia  de  quibus  jam  diximus  remedia 
inutilia  tamen  erunt,  nisi  Regimine  Anti- 
phlogistico  (ut  vocatur)  adjuventur.  Hoc 
imprimis  inculcare  ultimi  est  momenti,  at¬ 
que  tum  in  hoc  tum  in  aliis  morbis  longe 
medici  difficillimum  opus  invenitur.  Quot 
enim  aegri  ex  amore  falsorum  amicorum 
perierunt,  qui  debilitatem  pessimam  alicu- 
jus  morbi  partem  judicant !  Oportet  igitur 
aegrum  lecto  detinere,  minimamque  exerci- 


*  Vide  Memoirs  of  Med.  Soc.  of  London,  Vol.  II. 
Dr  PercivaPs  Paper. 

tationem  prohibere  corporis,  et  quam 
maxime  animi.  Cubiculum  amplum  et 
bene  ventilatum,  et  plerumque  sine  foco 
esse  debet.  Vix  dicere  necesse  est,  diaetam 
aliis  consiliis  respondere,  atque  hominem 
nullum  omnino  habere  liquorem  excitantem 
debere. 

Quando,  his  rite  adhibitis,  aegri  ita  de- 
primuntu  rvires,ut  nihil  exactione  immodica 
timeatur,  usum  incipere  oportebit  quorun- 
dum  remediorum,  quae  non  tuto  prioribus 
morbi  temporibus  adhibentur.  Talia  sunt 
opiata  et  astringentia.  Opiata  valde  sunt 
ad  tussim  sedandam  utilia  ;  itaque  multum 
ad  curationem  conferunt.  Nam  fere  sem- 
per  urget  tussis  ;  atque  nemo  non  agnoscit 
quantum  ab  ea  periculi,  vel  effusionem  au¬ 
gendi  vel  eandem  reducendi,  si  jam  reprima¬ 
tur  sanguis,  intendatur. 

At  solent  etiam  adhiberi  astringentia 
quaedam  ad  vasorum  debilitatem  laxitatem¬ 
que  corrigendam,  et  inde  ad  haemorrhagiae 
reditum  praecavendum.  Astringentia  quae 
praecipue  dantur  aut  vegetabilia  sunt  vel 

mineralia.  Inter  vegetabilia  inveniuntur, 
Decoetum  Quercus  Roboris,  Haematoxyli 
Campechiani  extractum,  infusa  Rosae  Galli¬ 
cae,  Catechu,  Cinchonae,  Tinctura  Kino, 
cum  multis  aliis.  Ex  mineralibus  sunt 
acida,  praesertim  Sulphuricum,  Sulphas  Alu¬ 
minis,  Aqua  Calcis,  &c.  Compositiones  au¬ 
tem  ex  Ferro  et  Pluqibo  saepius,  quam 
ulla  alia  metalla,  hoc  in  morbo  adhibentur. 
Unum  habet  commodum  Ferrum,  qubd  non 
eos  affectus  noxios  concitat  qui  ex  caeteris 
fere  metallorum  praeparationibus  oriuntur. 
Sed  vereor  ne  magis  quam  oportet  in  Hae¬ 
moptysi  excitet.  Longe  diversum  est  Plum¬ 
bum  quod  nullo  modo  excitamentum  prae¬ 
bet.  Sed  diu  ab  hoc  remedio  abhorruerunt 
medici  plerique.  Proprietates  autem  ejus 
perniciosas  majores,  quam  par  est,  sine  du¬ 
bio  aestimarunt :  multaque  ei  objecta  referri 
debent  ad  usum  ejus  sub  formis  miniis  ido¬ 
neis,  aut  sine  illa  conjunctione  cum  quibus¬ 
dam  rebus,  a  quibus  innocuum  reddatur. 

Vix  aliquid  noxium  in  lioc  metallo  suspi¬ 
cati  fuisse  videntur  antiqui :  mos  enim  usi- 

tatissimus  apud  eos  laminas  plumbeas  sus¬ 
pendere  in  vino  ad  saporem  ejus  jucundio¬ 
rem  reddendum.  Recentiores  pro  medica¬ 
mento  sales  ejus  adhibuerunt :  sed  famam 
adeptum  est  infaustam  ex  scriptis,  quae  edi¬ 
derunt  Georgius  Baker  Eques* * * §  et  Dr 
Heberden.|  In  usu  autem  nihilominus 
fuit  apud  multos  summa  veneratione  dignos 
medicos,  tum  in  hoc  tum  in  aliis  morbis. 
Atque  hi  quidem  se  unquam  ulla  mala  ex 
eo  orta  vidisse  negant.  Multum  laudatur 
a  Doctoribus  Reynolds:]:  et  Latham.$ 
Adhuc  saepe  a  medicis  Londini  medicinam 
exercentibus  praecipitur  :  hac  autem  in  urbe, 
ni  fallor,  omnino  rejicitur.  M.  Fouquier, 
unus  ex  medicis  ad  Hospitium  “  La  Cha- 
rite”  Lutetiis,  commentarium  dedit  Facul¬ 
tati  Medicinae  illius  urbis,  quaedam  com¬ 
plectentem  de  plumbi  super-acetatis  usu  ad 


*  Medical  Transactions,  Vol.  I.  p.  311. 

t  In  Commentaries. 

£  Medical  Transactions,  Vol.  III.  Art.  13. 

§  Idem,  Vol.  V.  Art.  21. 

sudores  phthisicorum  profusos  reprimendos. 
Usque  ad  grana  decem  vel  quindecim  quo¬ 
tidie  dedit  in  granis  quatuor  vel  quinque 
simul,  maxima  cum  utilitate,  et  sine  ullis  iis 
incommodis,  quae  vulgo  ei  tribuuntur. 
“  Jamais  ce  sel  n’a  causee  de  colique  (hors 
“  un  seul  cas)  et  jamais  ce  medecin  n’a  vu 
“  dans  les  cadavres  les  moindres  traces,  qu’on 
“  put  croire  etre  causees  par  ce  sel.”* 

Pro  certo  tandem  habeo  in  longe  pluri¬ 
mis  exemplis  dari  tutissime  posse  plumbi 
superacetatem,  si  opio  conjungatur ;  et  si 
praecaveatur  constipatio  crebris  ol.  ricini 
potionibus. 

Effusione  sanguinis  pro  tempore  saltem 
suppressa,  nihil  aliud  fieri  potest,  quod  scio, 
quam  eas  causas  depellere,  a  quibus  reduci 
potest.  Si  forte  homini,  cui  sanus  pulmo 
est  a  vi  externa  aut  organorum  respirationis 
molimine  insolito,  accidat,  nihil  facilius  fac¬ 
tu.  Aliquot  dies  quiescere,  diaeta  parca  uti, 


*  Dictionaire  des  Sciences  Medicales,  Tom.  XL1IL 
Art.  Plomb. 

a  liquoribus  abstinere  generosis,  et  in  futu¬ 
rum  causas  excitantes  quam  plurimum 
evitare  debebit ;  atque  haec  sola  observare 
opus  est.  Aliter  multo  autem  se  habet  res, 
existente  ad  Haemoptysin  aliqua  praedispo- 
sitione  magna.  Tum  enim  diaetam,  exer¬ 
citationem,  vestimentum,  et  vitam  totam  se¬ 
cundum  periti  medici  praecepta,  omnino  dis¬ 
ponere  oportebit.  “  Si  vous  voulez  vivre,” 
dit  Grety,  dans  ses  conseils  aux  Hemop- 
toiques,  “  renoncez  aux  plaisirs  des  sens, 
“  &c.  si  vous  sentez  la  poitrine  echauffee, 
“  ce  que  vous  apercevez  a  une  petite  toux 
“  seche,  prenez  du  sirop  de  vinaigre  dans 
<e  beaucoup  d’eau ;  garantissez  vous  contre 
“  1’humiditd  des  pieds  pendant  1’hiver : 
“  couchez  vous  debonne  heure;  mettez  vos 
“jambes  dans  l’eau  tiede;  si  votre  tete 
<e  s’echauffe  trop  pendant  le  travail :  choisis- 
“  sez  des  alimens  sains  de  facile  digestion, 
“  et  laissez  les  mets  trop  echauffans  :  prenez 
“  un  lavement  de  Feau  froides  tous  les  ma- 
u  tins,  et  d«egourdie  pendant  1’hiver ;  ne 
“  bouvez  point  habituellement  de  vin  sans 

“  eau ;  ne  travaillez  jamais  apres  le  repas : 
“  travaillez  rarenient  le  soir  ;  si  vous  voulez 
“  avoir  une  bonne  nuit  et  un  bon  lende- 
“  main.” 


DE  HAEMOPTYSI  PASSIVA  SEU 

ATONICA . 


Longe  saepius  symptomaticum  quam 
idiopathicum  est  id  genus  Haemoptyseos 
cui  nomen  est  Passivum.  Maximi  est  mo¬ 
menti  inter  Activam  dignoscere  et  Pas¬ 
sivam  :  maxime  enim  quod  ad  causas,  signa, 
ideoque  curationem  inter  se  differunt ;  at¬ 
que  rationes  uni  generi  idoneae,  nocivae 
erunt  vel  etiam  pestiferae  in  altero. 

In  Haemoptysi  Passiva  relaxatio  genera¬ 
lis  vasorum  cum  debilitate  insigni  causa 
proxima  habetur  ;  ita  ut  accessionem  mini¬ 
mam  vel  impetus  sanguinis  vel  copiae  ejus 
nequeant  sine  ruptura  sustinere.  Aliis  qui¬ 
dem  exemplis  tanta  est  relaxatio,  ut  sangui¬ 
ni  ipsi,  vice  particularum  serosarum  tantum 

modd,  transitum  praebeant  vasa  exhalentia. 
Distant  itaque  hujus  speciei  indicia  uni- 
*  versa  ab  iis  quae  aliud  genus  comitantur. 
Pulsus  nec  durus,  nec  validus  est  sed  magis 
mollis  et  debilis ;  musculi  flaccidi ;  func¬ 
tiones  cum  vitales  tum  animales  languidae 
et  inertes ;  nihil  que  est  quod  non  actionis 
defectum  potius  quam  excessum  indicat. 
Hinc  quare,  multorum  morborum  quibus 
debilitas  et  relaxatio  maximae  adsunt,  sig¬ 
num  sit,  facile  apparet.  Tales  sunt  Typhus 
finem  versus,  Scorbutus,  Phthisis,  iisque  si¬ 
miles.  In  habitu  laxato  debilique  saepe  se¬ 
quela  est  ejus  generis  Plethorae,  cui  nomen 
est  <tf  Plethora  Debilitatis.”  Conjunguntur 
enim  haud  raro  hae  duae  corporis  condi¬ 
tiones,  Plethora  nempe  et  Debilitas.  Sae¬ 
pissime  in  iis  invenitur  qui  vitam  agunt  de¬ 
sidiosam,  quique  victu  utuntur  insalubri,  et 
qui  plus  justo  dormiunt,  neque  sub  dio 
sese  satis  exercent.  Quid  mirum  si  iis  ho¬ 
minibus  increscant  magnopere  partes  corpo¬ 
ris  fluidae,  et  solidae  moliores  fiant,  fibris 
musculosis  eodem  tempore  flaccidis  et  vi  de¬ 
ficientibus  ? 

His  prius  breviter  recensitis,  statim  ad 
modum  curandi  transeo.  Vix  dicere  opus, 
venaesectionem  rarissime  huic  speciei  con¬ 
venire  ;  maxime  que  astringentibus  et  con¬ 
firmantibus  remediis  confidi  debere  ;  quibus, 
in  quibusdam  exemplis,  utiliter  adjungi 
possunt  excitantia.  Hoc  morbo  laborans 
aeger  in  lecto  collocetur  :  quies  quam  perfec¬ 
tissima  praecipiatur ;  et  ea  remedia  astrin¬ 
gentia  et  roborantia,  de  quibus  supra  satis 
dixi,  adhibeantur.  Si  magna  effusa  est  san¬ 
guinis  copia  et  vires  valde  deficiunt,  adhi¬ 
beri  debet  aliquod  stimulans  (ut  dicitur) 
diffusile.  Interdum  enim  perstat  haemor¬ 
rhagia,  quia  vasa  sese  contrahere  non  pos¬ 
sunt  ex  vi  vitali  deficiente.  Hujus  rei  quae¬ 
dam  exempla  vide  a  Doctore  Gqod  citata,* 
in  quibus  haustus  modicus  vini  Gallici  vel 
Lusitanici  cum  aqua  (Anglice  negus ,)  hae¬ 
morrhagiam  cito  cohibuit.  Valet  etiam 
opium  ideo,  quod  irritationem  tussimque 
sedat.  Corroborantia  et  id  totum  regimen 


*  Study  of  Medicine,  Vol.  I.  p.  45.  Vol.  II.  p.  706. 

quo  corpus  firmatur,  causeaeque  et  excitan¬ 
tes  et  praedisponentes  tolluntur,  omnino  ne¬ 
cessaria  sunt,  ut  simul  curationem  recte 
perficiant,  atque  morbi  reditum  prohibeant. 

FINIS. 

